Na osnovu člana 100. stav 2. Zakona o budžetskom sistemu („Službeni glasnik RS”, br. 54/09, 73/10, 101/10, 101/11, 93/12, 62/13, 63/13-ispravka, 108/13, 142/14, 68/15-dr. zakon, 103/15 i 99/16),

Vlada donosi

U R E D B U

O IZMENAMA UREDBE O JEDINSTVENOJ TARIFI PO KOJOJ SE NAPLAĆUJU NAKNADE ZA USLUGE KOJE VRŠI UPRAVA ZA TREZOR

Član 1.

U Uredbi o jedinstvenoj tarifi po kojoj se naplaćuju naknade za usluge koje vrši Uprava za trezor („Službeni glasnik RS”, br. 116/13, 80/14 i 12/15), u članu 2. tačka 1) reči: „Integrisanog sistema platnog prometa (u daljem tekstu: ISPP)” zamenjuju se rečima: „elektronskog servisa platnog prometa”.

U tački 10) reč: „ISPP” zamenjuje se rečima: „elektronskog servisa platnog prometa”.

U tački 12) reč: „ISPP” zamenjuje se rečima: „platnog prometa”.

Član 2.

Član 7. menja se i glasi:

„Član 7.

Naplata naknade po tarifnom broju 12. Tarife vrši se u iznosu nabavne cene uređaja za autentifikaciju potpisnika platne transakcije u elektronskom servisu platnog prometa sa PDV, uvećanom za 20% za materijalne troškove prilikom pružanja usluge.”.

Član 3.

Tarifa koja čini sastavni deo Uredbe o jedinstvenoj tarifi po kojoj se naplaćuju naknade za usluge koje vrši Uprava za trezor („Službeni glasnik RS”, br. 116/13, 80/14 i 12/15) zamenjuje se novom Tarifom, koja je odštampana uz ovu uredbu i čini njen sastavni deo.

Član 4.

Ova uredba stupa na snagu osmog dana od dana objavljivanja u „Službenom glasniku Republike Srbije”.

05 Broj:110-10109/2017-1

U Beogradu, 26. oktobra 2017. godine

V L A D A

PREDSEDNIK

Ana Brnabić,s.r.

TARIFA

|  |  |  |  |
| --- | --- | --- | --- |
| Tarifni broj | Vrsta usluge | Osnov za obračun naknade | Visina naknade |
| 1 | 2 | 3 | 4 |
| 1. | Bezgotovinska plaćanja preko računa u okviru Uprave elektronskim putem preko elektronskog servisa platnog prometa | iznos na nalogu | 0,20%, a najviše 10.600,00 dinara |
| 2. | Bezgotovinska plaćanja preko računa u okviru Uprave na osnovu papirnog naloga/instrukcije | iznos na nalogu | 0,25%, a najviše 13.200,00 dinara |
| 3. | Naknada za obračun u RTGS po nalozima za plaćanje u vremenskim terminima |  |  |
|  | - od 9,00 do 14,00 časova | nalog | 30,00 dinara |
|  | - od 14,00 do 16,30 časova | nalog | 72,00 dinara |
|  | - posle 16,30 časova | nalog | 144,00 dinara |
| 4. | Naknada za obračun u KLIRINGU: |  |  |
|  | - obračunate u prvom ciklusu | nalog | 3,60 dinara |
|  | - obračunate u drugom ciklusu | nalog | 4,20 dinara |
|  | - obračunate u trećem ciklusu | nalog | 5,40 dinara |
| 5. | Uplate i isplate u gotovom novcu: |  |  |
|  | A) uplate | iznos uplate | 0,50% |
|  | B) isplate | iznos isplate | 0,90% |
| 6. | Obračun, raspored i prenos javnih prihoda korisnicima tih prihoda | nalog | 37,00 dinara |
| 7. | Prepis naloga platnog prometa | nalog | 28,00 dinara |
| 8. | Izvod o promenama i stanju računa (dnevni izvod) kao i za listing neizvršenih naloga | izvod po danu | 41,00 dinara |
| 9. | Izvod o promenama i stanju računa (dnevni izvod) elektronskim putem | izvod po danu | 11,00 dinara |
| 10. | Izvod o promenama i stanju računa (dnevni izvod) elektronskim putem za korisnike elektronskog servisa platnog prometa | izvod po danu | 5,00 dinara |
| 11. | Raspored sredstava po ugovoru | nalog | Ugovorena naknada + troškovi međubankarskog obračuna |
| 12. | Priključenje u elektronski servis platnog prometa | elektronski uređaj  za autentifikaciju | 7.056,00 dinara |
| 13. | Izdavanje drugih potvrda, izvoda i prepisa | potvrda, izvod | 99,00 dinara |
| 14. | Izdavanje podataka iz registra po zahtevu trećih lica | stranica | 99,00 dinara |
| 15. | Realizacija čekova po tekućim računima građana | iznos po specifikaciji | 0,15% |
| 16. | Pružanje informatičkih  usluga i drugih usluga u  skladu sa ugovorom | ugovor | Ugovorena naknada |
| 17. | Upis i brisanje menica i ovlašćenja | menica, ovlašćenje | 92,00 dinara |